2. Tlhahlobo ea silicone ea koloi ea moetlo e tšoaneleha ka ho feletseng bakeng sa senotlolo sa hau se secha sa Toyota . 5 Go etša ge re ithutile go Kgaolo 1 ya kgatišo ye, kgopelo e rego “Leina la gago a le kgethagatšwe” ke e nngwe ya dikgopelo tše tharo tšeo di lego thapelong ya Jesu ya mohlala tšeo di lego mabapi le morero wa Jehofa. Dikgopelo tše dingwe tše pedi di re: “Mmušo wa gago a o tle. Thato ya gago a e direge.” (Mat. 6:10) Ka gona, go etša ge re kgopela Jehofa gore a gate mogato wa go tliša Mmušo wa gagwe le gore thato ya gagwe e direge, re bile re mo kgopela gore a gate mogato wa go kgethagatša leina la gagwe. Ka mantšu a mangwe, re kgopela Jehofa gore a gate mogato wa go tloša kgobošo ka moka yeo e pharilwego leineng la gagwe ga e sa le go tloga borabeleng bja kua Edene. Jehofa o tla arabela bjang thapelong yeo? O re: “Ke tla kgethagatša leina la ka le legolo leo le gobošitšwego ditšhabeng.” (Hesek. 36:23; 38:23) Jehofa o tla kgethagatša leina la gagwe pele ga mahlo a dibopiwa ka moka ge a fediša bokgopo nakong ya Haramagedone.